احمد سيد امين ممثل كوميدى مصرى و مؤلف و مقدم برامج, خريج كليه الفنون الجميله. اتولد احمد امين يوم 11 يوليه سنة 1980 فى دوله الكويت اللى كان بيشتغا فيها والده و هوا الابن الأصغر بين اخوته, استقر فى مصر و كمل فيها تعليمه و دخل كليه الفنون الجميله, بدا عمله فى مجال صحافه الطفل, بعدين مؤلف لسلاسل من الرسوم المتحركه للأطفال (بسنت و دياسطى ) و (القبطان عزوز), بعدين مقدم لفيديوهات (30 ثانيه) على شبكه الانترنت ومن بعدها مقدم و ممثل فى برنامج (البلاتوه). قدم أول أدواره بالتلفزيون فى مسلسل الوصيه مع الممثل اكرم حسنى البطوله و الدكتور ( رفعت اسماعيل ) فى مسلسل ما وراء الطبيعه. بدأت معرفه الجمهور ب"أمين" فى (2015) من خلال فيديوهات "30 ثانيه" و اللى لفتت الأنظار لموهبته رغم ضعف أو انعدام الانتاج المستخدم لتقديم الفيديوهات دى بس انتشرت على صفحات التواصل الاجتماعى, و من بعدها قدم برنامج البلاتوه (2016/2017) و اللى قدم من خلال مواسمه المختلفه كتير من المشاهد و الأغانى الكوميديه. - جايزه أفضل برنامج كوميدى مهرجان الفضائيات العربيه  2017 . - جايزه أفضل برنامج كوميدى من اتحاد المنتجين العرب عن برنامجه البلاتوه 2017.